open-index/open-wikipedia-markdown huggingface dataset:
John Sowden House

230px
**John Sowden House**

**5121 Franklin Avenue**
**Los Feliz, Los Angeles, CA**

----

**Opgerig**

1926

----

**Argitek**

Lloyd Wright

----

**Boustyl**
Maya Revival

----

**Los Angeles Historic-Cultural Monument**
LHCM #762

----

**Webtuiste**
*sowdenhouse.com*

----

**John Sowden House**, ook bekend as **Jaws House** of **Franklin House**, is 'n privaat woning in die Los Feliz-buurt van Los Angeles wat in 1926 volgens 'n ontwerp van die argitek Lloyd Wright (1890–1978), die seun van Frank Lloyd Wright, volgens die Mayan Revival-styl ontstaan het. Die huis, wat in opdrag van John en Ruth Sowden gebou is, staan bekend vir sy ryklik versierde tekstielblokke - klein betonblokke waarvan die oppervlak van 'n kunsvolle tekstuur voorsien is - en sy ongewone buitefasade wat, afhangende van die waarnemer se vertrekpunt, óf soos 'n Majatempel óf soos die gapende bek van 'n groot withaai lyk.
duimnael|links|Die slaapkamer in 2016
Die huis het 'n donker verlede wat met een van sy vroeëre huurders, Dr. George Hodel, en die grusame moord op die jong, vooruitstrewende aktrise Elizabeth Short, bekend as *Black Dahlia*, in 1947 verbind word. Ondanks die mees uitgebreide soektog in die geskiedenis van Los Angeles kon die psigopatiese moordenaar die polisie ontglip. Hodel, wat in die huis na bewering sy bisaar partyjies gevier het, was een van die verdagtes in die moordsaak wat sentraal staan in die televisiekanaal TNT se minireeks *I Am the Night* van 2019. 

Vroeg in 2018 is John Sowden House, een van die mees ikoniese wonings in die hart van Hollywood, vir $4,7 miljoen deur die entrepreneur Dan Goldfarb en sy eggenote Jenny Landers gekoop. Goldfarb, die tiende eienaar van die huis, het 'n fortuin gemaak met sy onderneming *Canna-Pet* wat 'n hele reeks beskuite, tinkture en kapsules met 'n dagga-ekstrak, nie-psigoaktiewe cannabidiol (CBD)-olies, vervaardig en bemark waarmee 'n groot verskeidenheid siektes in honde, katte en perde behandel word.

Goldfarb en Landers, wat met hul sewe Persiese katte in John Sowden House ingetrek het, het die huis en sy tekstielblokke sorgvuldig gerestoureer om hier 'n verskeidenheid liefdadigheids- en ander funksies te reël soos. So is hier reeds installasies van kunsgalerye vertoon, ontwerperskerse bekendgestel, albumvrystellingspartjies gehou en 'n multiamedia- en toegevoegde werklikheids-konsert deur die Yslandse popgroep Sigur Rós aangebied. Die huis sal daarnaas 'n dagga-oase wees waar die publiek oor die geneeskundige gebruike van CBD ingelig word.

## Verwysings 
## Eksterne skakels 
* *domusloves, Milaan - Frank Lloyd Wright: Textile block*
Jack Brymer

**John (Jack) Alexander Brymer** (27 Januarie 191515 September 2003) was 'n Engelse klarinettis. *The Times* het hom "die voorste klarinettis van sy generasie, miskien van die eeu" genoem.  Hy was as speler grootliks selfgeleer en het as amateur opgetree voordat hy deur Thomas Beecham uitgenooi is om in 1947 by die Koninklike Filharmoniese Orkes aan te sluit. Hy het tot 1963 by die orkes gebly, te wete twee jaar na Beecham se dood.

Brymer het later in die BBC Simfonieorkes en London Simfonieorkes gespeel. Hy was ook geassosieer met verskeie kamermusiek ensembles en het 'n lewenslange behae daarin gehad om jazz te speel. Hy het van die tydperk van 1950 tot 1993 verskeie professorale poste gehou, eerste by die Koninklike Akademie van Musiek, daarna by die Koninklike Militêre Skool van Musiek, en uiteindelik by die *Guildhall School of Music and Drama*. Hy het dikwels as beide speler en aanbieder uitsendings gemaak, en opnames van solo-werke, sowel as werke saam met orkeste en kleiner groepe gemaak. Hy het twee volumes memoires en 'n boek oor die klarinet gepubliseer. 
[duimnael|Jack Brymer se graf by ''St Peter's Church'' in [Limpsfield, Surrey.]]

## Publikasies
### Boeke
*  (ook gepubliseer in Franse en Duitse uitgawes)
* 
* 

### Video
* 

## Verwysings
## Bronne
*

## Eksterne skakels
*'n Onderhoude met Jack Brymer wat in 1992 opgeneem is  - 'n Britse Biblioteek klankopname
Neville Marriner

duimnael|regs|Marriner in 1982
duimnael|regs|Marriner dirigeer in die 1980s
Sir **Neville Marriner** (15 April 1924 – 2 Oktober 2016) was 'n Engelse violis en dirigent. Hy was die stigter van die *Academy of St Martin in the Fields*.

## Vroeë Lewe
Marriner is in Lincoln, Engeland, gebore. Hy was die seun van Herbert Marriner, 'n timmerman, en sy vrou Ethel (née Roberts). Hy het aanvanklik die viool bestudeer sowel as klavier by sy vader. Hy sou later vioolstudies opneem met Frederick Mountney. In 1939 is hy na die *Koninklike Kollege van Musiek* in Londen, Hy het ook saam met die kamerorkeste van Reginald Jacques en Boyd Neel gespeel, sowel as die *London Mozart Players*.

Marriner was die stigter, en vanaf 1969 tot 1978, die eerste musikale direkteur van die Los Angeles Kamerorkes. Hy was vanaf 1979 tot 1986 die musikale direkteur van die Minnesota Simfonieorkes. Hy was vanaf 1986 tot 1989 die hoofdirigent van die Stuttgart Radio-simfonieorkes. Behalwe vir 1974 tot 1980 (waartydens Iona Brown die direkteur was) het hy tot 2011 die musikale direkteur van die *Academy of St Martin in the Fields* gebly, toe hy opgevolg is deur Joshua Bell. Hy sou tot sy dood die titel van President van die orkes hou. Hy het ook baie ander orkeste gedirigeer insluitende die New York Kamerorkes, *Gulbenkian Orchestra*, Israel Kamerorkes, Australiese Kamerorkes en die Weense Filharmoniese Orkes.

Sy sterfkennis in *The Telegraph* prys die *Academy of St Martin in the Fields* se interpretasies van barokmusiek en klassieke musiek as "vars, tegnies briljant", en beskryf hulle as 'n "openbaring". Hy het vir verskeie plaatetikette opnames gemaak, insluitende Argo, L'Oiseau Lyre, Philips en EMI Classics. Sy repertoire dek werke uit van die barok-era tot 20ste eeuse Britse musiek sowel as opera. Hy het beheer uitgeoefen oor die Mozartseleksies vir die klankbaan van die Oscarbekroonde 1984 rolprent *Amadeus*; dit sou een van die gewildste klassieke opnames van alle tye word met oor die 6,5 miljoen eksemplare wat verkoop is.

## Verwysings
## Eksterne skakels
* 
*Lincoln Christ's Hospital School
*Neville Marriner at Yarlung Artists
Aperol

200px
200px

----

**Tipe**
Bitter likeur

----

**Vervaardiger**
Campari-groep, Padua, Italië

----

**Webtuiste**
*Aperol.com*

----

duimnael|links|'n Bottel Aperol
**Aperol** is 'n handelsmerk in besit van die Italiaanse Campari-groep vir 'n bitter likeur wat van rabarber, kinaplant (*Cichona*), geel entiaan (*Gentiana lutea*), bitterlemoen en aromatiese kruie gedistilleer word. Aperol het 'n bitter-vrugtige smaak en 'n rooierige oranje kleur. Aperol is gewild as aperitief of as bestanddeel van skemerkelkies soos Aperol Spritz.

## Geskiedenis 
Die geheime resep vir Aperol het sedert die vroeë 20ste eeu onveranderd gebly. Twee broers, Silvio en Luigi Barbieri, wat 'n likeurfabriek van hul vader Giuseppe geërf het, het sewe jaar lank met verskillende distillate geëksperimenteer voordat Aperol in 1919 ter geleentheid van 'n handelskou in Padua op die Italiaanse mark ingevoer is. In die dekade ná die Eerste Wêreldoorlog het hul bitter likeur veral by jong volwassenes in heel Italië gewild geraak. 

Vanaf die 1950's is Aperol vir die Venesiaanse gunsteling-drank *Spritz* gebruik - met 'n resep wat in die volgende dekades ingang gevind het tot kroeë en restaurante dwarsoor die wêreld. In hierdie tydperk was ook die eerste televisie-advertensie vir Aperol, *Il Carosello*, te sien. In die 1980's is stylvolle internasionale advertensieveldtogte ontwikkel wat met die oorname van die Barbieri-fabriek deur die Paduaanse Campari-groep nog versterk is om verbruikers wêreldwyd aan te spreek. Deur assosiasies met kuns, mode en 'n moderne leefstyl is Aperol in internasionale markte gvestig.

Borgskappe het die advertensie-veldtogte vanaf 2009 begin aanvul, terwyl klaar gemengde Aperol Spritz as gerieflikheidsproduk op die mark ingevoer is. In 2019 is die 100ste jubileum van Aperol met 'n groot konsert op Venesië se Markusplein gevier. Hier geniet baie toeriste van dwarsoor die wêreld, wat die likeur nog nie in 'n kroeg of restaurant geproe het nie, tradisioneel hul eerste glasie Aperol Spritz.

## Verwysings 
## Eksterne skakels 
;Eeufeesvierings in Venesië in 2019
----
*  *Zukkermädchen: 100 Jahre Aperol - Ein Wochenende in Venedig* 
*  *cookingcatrin.at: 100 Jahre Aperol - Ciao Venezia*
;Media
----
*  *liquor.com: Curbside Cocktails - Aperol Spritz*
Mayan Revival

[duimnael|Die *Mayan Theater* in [Los Angeles, 'n vroeëre rolprentteater wat tans as salsa-klub en konsertsaal dien, is in 1927 geopen]]
[duimnael|[Frank Lloyd Wright se *Hollyhock House* (1917-21) in East Hollywood, Los Angeles]]
**Mayan Revival** is 'n moderne argitektoniese styl wat hoofsaaklik gedurende die 1920's en 1930's in die Amerikas gewild geraak het. Die styl is geïnspireer deur die boukuns en ikonografie van Voor-Kolumbiaanse Suid-Mexikaanse en Sentraal-Amerikaanse beskawings en het kort voor die begin van die Art Deco-stylperiode gefloreer.

Sommige bekende argitekte het geboue in die Mayan Revival-styl ontwerp, onder wie Frank Lloyd Wright en sy seun Lloyd Wright. Frank Lloyd Wright het die inspirasie vir sy *Hollyhock House*, wat op die heuwelpiek *Olive Hill* in Los Angeles ontstaan het, in die tempels van Palenque gevind, terwyl die *Imperial Hotel* in Tokio soos 'n Sentraal-Amerikaanse piramide lyk. Die geometriese patrone, waarmee die fasades van geboue in Uxmal versier is, het as voorbeeld vir die argitek se tekstiele betonblokkies gedien wat 'n unieke karakter aan die fasades van *Ennis House*, *Millard House*, *Storer House* en *Freeman House* in Los Angeles gegee het. 

Wright se seun, die argitek en landskapsargitek Lloyd Wright, was die konstruksiebestuurder vir drie van sy vader se vier tekstielblok-wonings. Onafhanklik daarvan het hy in 1926 die ikoniese *John Sowden House* in die Los Feliz-buurt van Sentraal-Hollywood, Los Angeles ontwerp.

Die Japannese argitek Arata Endo, wat sy opleiding by Wright ontvang het, het sterk op Wright se ontwerp vir die *Imperial Hotel* gesteun toe hy in die 1930's sy Kōshien Hotel gebou het.

## Verwysings 
## Eksterne skakels
Petrovna Metelerkamp

**Petrovna Metelerkamp** is 'n Suid-Afrikaanse skryfster. Sy het die afgelope negentien jaar as uitgewer gewerk, maar skryf tans voltyds. Sy skryf meestal in Afrikaans en is bekroon vir haar magistrale biografie oor die digteres Ingrid Jonker:  ''Ingrid Jonker - 'n Biografie*. Sy is ook joernalis en radio-omroeper en was op die redaksie van die tydskrifte *Huisgenoot* en *Insig*. 

In 2003 stel sy *Ingrid Jonker - Beeld van 'n digterslewe* vry, en in 2012 *Ingrid Jonker - A Poet's Life*. Sy is die samesteller van onder meer Gesprekke oor Ingrid Jonker en die briewebundels * 'n Blywende vreugde - Briewe van Audrey Blignault*, *Mits dese wil ek vir jou sê - Briewe van Hennie Aucamp*, *Briewe van Peter Blum*, *Briewe van Uys Krige*, en die korrespondensie tussen die broers WEG en NP van Wyk Louw. In 2020 verskyn haar biografie oor Jeanne Goosen getiteld *Jeanne Goosen - 'n lewe vol sinne.*

Sy woon en werk in Vermont in die Kaap.

## Lys van werke as samesteller en skrywer 
* *Ingrid Jonker - Beeld van 'n digterslewe, 2003*
**Gesprekke oor Ingrid Jonker* (samesteller), 2006
* *EC Steijn - 'n Aristokraat van gees*, 2009
* * 'n Blywende vreugde - Briewe van Audrey Blignault* (samesteller), 2010
* *Ingrid Jonker - A Poet's Life*, 2012
* *Mits dese wil ek vir jou sê - Briewe van Hennie Aucamp* (samesteller), 2013 
* *Ingrid Jonker - 'n Biografie*, 2018
**Los gedagtes -* Jeanne Goosen
**Het jy geweet ek kan toor -* Jeanne Goosen
* *Jeanne Goosen: 'n Lewe vol sinne*, 2020 (Hemel en See Boeke)
**Sneeu in die Karoo* en *Agnes se boek -'' Jeanne Goosen en Agnes Morao

## Verwysings
Li Peng

duimnael|Li Peng (2000)

**Li Peng** (Chinees: 李鹏; pinyin: Lǐ Péng; 20 Oktober 1928 - 22 Julie 2019) was 'n Chinese politikus. Bekend as die 'Slagter van Beijing' vir sy rol in die Tiananmen-plein bloedbad. Li was van 1987 tot 1998 die vierde premier van die Volksrepubliek China en was die voorsitter van die Staande Komitee van die China se nasionale volksvergadering, die belangrikste wetgewende liggaam van China, van 1998 tot 2003. Li was vir die grootste deel van die negentigerjare tweede in die rangorde van die Kommunistiese Party van China (KPC) net na die destydse sekretaris van die Party, Jiang Zemin. Hy het tot sy aftrede in 2002 sy setel in die KPC Politburo Staande Komitee behou. Hy het sy setel in die KPC Politburo Staande Komitee behou tot met sy aftrede in 2002.

Li was die seun van 'n vroeë kommunistiese rewolusionêr, maar is as kind wees gelaat toe sy pa deur die Kuomintang tereggestel is. Nadat hy Zhou Enlai in Sichuan ontmoet het, is Li grootgemaak deur Zhou en sy vrou, Deng Yingchao. Li is opgelei as 'n ingenieur in die USSR en het by 'n belangrike nasionale kragonderneming gewerk nadat hy na China teruggekeer het. Hy het die politieke onrus van die 1950's, '60's en '70's vrygespring vanweë sy politieke verbintenisse en sy werk in die onderneming. Nadat Deng Xiaoping in die laat 1970's die leier van China geword het, het Li 'n aantal toenemend belangriker en magtiger politieke posisies ingeneem en uiteindelik in 1987 premier geword.

As premier was Li die sigbaarste verteenwoordiger van die Chinese regering wat die gebruik van geweld gesteun het om die Tiananmenplein-protesoptogte van 1989 te beëindig. Tydens die betogings het Li sy gesag as premier gebruik om krygswet te verklaar, en in samewerking met Deng Xiaoping, wat die voorsitter van die Sentrale Militêre Kommissie was, is opdrag gegee dat die militêre aksie van Junie 1989 teen studente-pro-demokrasie-betogers op die Tiananmen-plein ingestuur was. Li pleit vir 'n grootliks konserwatiewe benadering tot Chinese ekonomiese hervorming, wat hom in stryd gebring het met die sekretaris-generaal Zhao Ziyang, wat in 1989 uit guns geval het. Nadat Zhao uit sy amp onthef is, bevorder Li 'n konserwatiewe sosialistiese ekonomiese agenda, maar verloor invloed aan die opkomende vise-premier Zhu Rongji en kon nie die toenemende vryemarkliberalisering van die Chinese ekonomie voorkom nie. Tydens sy ampstermyn het hy die omstrede projek om die Drieklowedam te bou, gelei. Hy en sy gesin het 'n groot Chinese krag monopolie bestuur, wat die Chinese regering opgebreek het nadat sy termyn as premier verstryk het. Li is in Beijing op 90-jarige ouderdom oorlede. 

## Bronne 
* 
* 
* 
* 
* 
* 

### Nota
Isao Hosoe

**Isao Hosoe** (* 8 Maart 1942 in Tokio, † 3 Oktober 2015 in Milaan, Italië) was 'n Japannese ruimtevaartingenieur wat hom in 1967 in Italië gevestig en daar 'n loopbaan as ontwerper en dosent gevolg het.

## Loopbaan 
[duimnael|Ontwerpkuns uit die 1990's: Isao Hosoe se [espressomaker *Mach* (regs onder)*Zani, Italië*]]
Isao Hosoe het sy akademiese opleiding as lug- en ruimtevaart-ingenieur aan Tokio se Nihon-universiteit gevolg. As deel van die vereistes vir sy eerste graad het hy in 1965 sy eerste pedaalvliegtuig ontwerp en later sy meestersgraad verwerf. In 1967 het hy 'n loopbaan as ontwerper in die Italiaanse argitek Alberto Rosselli se ateljee *Studio Ponti-Fornaroli-Rosselli* begin waar hy tot 1974 werksaam was. 

In 1985 het hy sy eie ateljee *Isao Hosoe Design* gevestig. Die ontwerpproses was vir hom soos 'n werwelstorm - vol van onstuimige energie, maar nogtans tot 'n bepaalde graad voorspel- en berekenbaar sodat alle energie in 'n enkele punt saamvloei. Hierdie punt, aldus Hosoe, is die optimale resultaat. 

So was daar nooit 'n bepaalde Hosoe-styl nie. Die ontwerper was geesdriftig oor spanwerk en het altyd saam met sy medewerkers, studente en klante 'n oplossing probeer vind wat die beste by 'n spesifieke behoefte gepas het. Sy ontwerpe in 'n verskeidenheid velde soos vervoer, kantoormeubilering, telekommunikasie, elektroniese en huishoudelike toestelle het daarnaas steeds 'n onverwagte eienskap getoon en sodoende bykomende funksies vervul. Hulle is met internasionale pryse en die Italiaanse ''Compasso d'oro* bekroon.

## Doseerwerk 
Isao Hosoe was as professor en dosent aan verskeie tersiêre instellings verbonde, waaronder die Politegniese Universiteit in Milaan, die Domus-akademie, die Universiteit La Sapienzia in Rome en die Universiteit van Siena.

## Verwysings 
## Eksterne skakels 
; Isao Hosoe Design
----
* *Isao Hosoe Design - Amptelike webtuiste*
; Tonelli Design
----
* *Tonelli - Studio Isao Hosoe*
;Bisazza
----
* *Designers: Isao Hosoe* 
;Interna
----
* *Isao Hosoe, Milan''
Theresa Villiers

**Theresa Anne Villiers** (gebore 5 Maart 1968) is 'n Britse politikus wat sedert 24 Julie 2019 die amp van minister van Omgewing, Voedsel en Landelike Sake van die Verenigde Koninkryk beklee.
Lu Yu

duimnael|Lu Yu, die «God van Tee»
**Lu Yu** (Chinees: 陸羽 / 陆羽, Pinyin: ***Lù Yǔ***; * 733 AJ in Jingling, tans Tianmen, provinsie Hubei; † 804 AJ in Wuxing) was 'n Chinese geleerde en skrywer gedurende die Tang-dinastie. 

Sy hoofwerk *Chajing* (茶經 茶经; *chá jīng*; «Die Boek van Tee») word as een van die klassieke werke van die Chinese literatuur en as die grondleggende werk van die Chinese teekultuur beskou. Reeds kort ná sy afsterwe het hy in China verering geniet as die «God van Tee» (Pinyin: *Chá Sén*).

Vir Lu Yu is tee die resultaat wat uit die verbinding van die vyf elemente water, vuur, hout, metaal en aarde voortspruit, waarby elkeen van hierdie elemente die volmaaktheid van sy eie natuur bereik het. Tee word sodoende sinoniem met perfekte harmonie.

Nogtans waarsku die skrywer: "Die natuur van tee is beskeie, en 'n mens moenie oordryf met water nie". Eenvoud, gematigheid en 'n besondere ewewig tussen die hoofelemente is volgens hom die voorvereistes vir volmaakte teekultuur.

## Verwysings 
## Eksterne skakels 
* *china.com: Lu Yu and Chinese tea culture*
Klaus Iohannis

**Klaus Werner Iohannis** (Roemeense uitspraak: [ˈkla.us joˈhanis], Duits: [ˈklaʊ̯s joˈhanɪs]; ook gespel **Johannis**; gebore 13 Junie 1959) is die president van Roemenië. Hy word in 2014 leier van die Nasionale Liberale Party (PNL) nadat hy van 2001 tot 2013 as leier van die Demokratiese Forum van Dutisers in Roemenië (DFDR/FDGR) gedien het. Voor hy met sy politieke loopban begin het, was Iohannis 'n fisika-onderwyser en skoolinspekteur.
Arturs Krišjānis Kariņš

**Arturs Krišjānis Kariņš** (gebore 13 Desember 1964) is 'n Letlandse politikus en die 14de eerste minister van Letland.
Chinese teekultuur

duimnael|'n Formele Chinese teeseremonie word voorberei
duimnael|Gemeenskaplike ontspanning en genot staan sentraal in die Chinese teeseremonie
[duimnael|'n Tradisionele teehuis in [Nanjing]]
[duimnael|'n Chinese teehuis in [Beijing]]
Die **Chinese teekultuur** - die oudste van sy soort ter wêreld - word as 'n onlosmaaklike deel van die Chinese kultuur beskou. Ook die hoogs verfynde Japannese teeseremonie het sy wortels in China, alhoewel dit oor die loop van tyd 'n eie ontwikkeling volgens plaaslike tradisies deurgemaak het en - onder die invloed van die filosofie van Zen-Boeddhisme - tot 'n ritueel van volmaakte harmonie en stilte ontwikkel is.

Die Chinese teeseremonie word in Chinees "teekuns" genoem (茶艺 / 茶藝, Pinyin: *cháyì*). Tradisioneel het teehuise, waar tee volgens die voorgeskrewe manier bedien is, deel uitgemaak van China se openbare teekultuur. Om tee volgens die voorgeskrewe ritueel te drink, is in China as 'n uitdrukking van 'n persoon se moraliteit, opvoeding, sosiale beginsels en maatskaplike status beskou. Materiële welvaart is weerspieël in die gebruik van kosbare teegerei. So het die Chinese teeseremonie aanleiding gegee tot die vervaardiging van gesofistikeerde porseleinware.

Met die magsoorname van die Kommunistiese Party onder Mao Zedong in 1949 het baie Chinese teemeesters na Taiwan gevlug. Gedurende die Kulturele Rewolusie tussen 1966 en 1977 is die Chinese teeseremonie as een van die kultuurpraktyke van die "uitbuiterklas" afgestempel en onderdruk, openbare teehuise is gesluit. Die formele teekultuur het naas Taiwan net in die suide en weste van China voortbestaan.

As deel van die hervormingsbeleid onder Deng Xiaoping is voorheen onderdrukte kulturele praktyke nuut geïnterpreteer en as deel van die kultuur van Chinese sosialisme gepropageer. Hoe meer China daarna strewe om sy historiese status as kulturele, ekonomiese en militêre grootmoondheid te herwin, hoe meer aandag word aan ou tradisies geskenk.

Onafhanklik van die formele teekultuur was tee altyd die gunstelingdrank in Chinese huishoudings waarby die voorkeur aan groen tee gegee word.
Russiese braille

**Russiese braille** is die braillealfabet van Russies en, met aanpassings, tale in buurlande wat die Cyrilliese skryfstelsel gebruik soos Oekraïens en Mongools. Dit is gegrond op die Latynse transliterasie van Cyrillies, met bykomende letters spesiaal vir Russies. Dit is in Russies bekend as Шрифт Брайля *Sjrift Brailja*, "brailleskrif".

## Alfabet
Russiese braille lyk soos volg:

Die Russiese alfabet van voor die Russiese Rewolusie het verskeie letters ingesluit wat nie meer gebruik word nie. Daarbenewens het die letter э ietwat anders gelyk.

Hoewel dié letters nie meer in Russies gebruik word nie, kom hulle nog voor in die braillealfabette van ander tale.

## Punktuasie
Enkelpunktuasie:

Unesco kon hierdie waardes in 2013 nie bevestig nie.

### Belarussiese braille
Belarussies het die bykomende letters *і* en *ў*. Hulle is die spieëlbeeld van *й* en *у*.

Unesco kon hierdie waardes in 2013 nie bevestig nie.

### Kasakse braille
Kasaks het die bykomende letters *ә, ғ, қ, ң, һ, ө, ү, ұ, і*.

### Mongoolse braille
Mongools het ook die letters *ө, ү,* maar met ander brailletekens:

Albei dié letters is verouderd in Russiese braille. Die gedrukte Mongoolse klinker *ө (ö)* lyk amper soos die ou Russiese medeklinker *ѳ (th)* en gebruik dieselfde brailleteken; die Mongoolse klinker *ү (ü)* gebruik die brailleteken van die ou Russiese klinker *jat*.

## Verwysings
*15px Hierdie artikel is vertaal uit die Engelse Wikipedia
Shinzo Abe

**Shinzo Abe** (安倍 晋三 *Abe Shinzō*, IFA: [abe ɕin(d)zoː]; 21 September 1954 – 8 Julie 2022) was 'n Japannese politikus en van 2012 tot 2020 Eerste minister van Japan en president van die Liberaaldemokratiese Party (LDP).

Op 28 Augustus 2020 kondig Abe sy uittrede weens gesondheidsredes aan. Die polisie het die vermeende skieter, Yamagami Tetsuya, weens poging tot moord in hegtenis geneem. Abe is toe na die hospitaal gejaag en is daar oorlede. Hy was 67 jaar oud.

## Verwysings 
## Eksterne skakels 
|-

|-

|-

|-

|-
Mohammad bin Salman

**Mohammad bin Salman bin Abdoel Aziz al-Saoed** (Arabies: محمد بن سلمان بن عبدالعزيز آل سعود, *Muḥammad bin Salmān bin ‘Abd al-‘Azīz Āl Sa‘ūd*; gebore 31 Augustus 1985), in die omgang bekend as **MbS**, is die kroonprins en onderpremier van Saoedi-Arabië (die koning is die premier). Hy is ook voorsitter van die Raad vir Ekonomiese en Ontwikkelingsake, voorsitter van die Raad vir Politieke en Veiligheidsake en minister van verdediging – die jongste ter wêreld toe hy aangestel is. Hy is al beskryf as die mag agter die troon van sy pa, koning Salman.

## Loopbaan
Mohammad is in Junie 2017 as kroonprins aangestel ná die koning se besluit om sy broerskind Mohammad bin Najef uit alle regeringsampte te verwyder, waardeur hy MbS die aangewese troonopvolger gemaak het.

MbS het verskeie geslaagde hervormings ingestel, onder meer regulasies om die mag van die godsdienspolisie te beperk, die afskaffing van die verbod op vroulike motorbestuurders in Junie 2018, die verslapping van die manlike-oppasserstelsel in Augustus 2019 en vele ander.

Ondanks lof vir sy stappe om Saoedi-Arabië sosiaal en ekonomies te bevry, is internasionale kommentators en menseregtegroepe soms krities teenoor sy leierskap en die tekortkomings in sy hervormingsprogram. Van die sake wat genoem word, is die toenemende getal aanhoudings en beweerde martelings van menseregteaktiviste, die Arabiese bombardering van Jemen onder sy aanvoering wat in 2018/2019 kon lei tot die dood van 13 miljoen sterftes weens hongersnood, en die sluipmoord op die Arabiese andersdenkende Jamal Khashoggi.

## Verwysings
## Bronne 
*15px Hierdie artikel is vertaal uit die Engelse Wikipedia

## Eksterne skakels
*
Tabula rasa

[duimnael|Velázquez se *Sibille met ‘n Tabula Rasa*, Meadows Museum, [Dallas, Texas]]
**Tabula rasa** is Latyns vir '**skoon lei** (Kan ook as 'n 'blank bladsy' beskou word). Die term word vir die eerste keer deur Aristoteles gebruik. Later is dit ook deur die Middeleeuse filosoof en teoloog Thomas van Aquino en deur die Engelse filosoof John Locke oorgeneem. In die natuur-opvoedingsdebat oor aangebore en verworwe eienskappe, veral in filosofie, antropologie en sielkunde, is dit 'n sentrale opvatting, omdat dit die 'koestering'-posisie in sy ekstreme posisie kenmerk. Die vraag is dan of die persoon gebore word as 'n *tabula rasa* en gevorm word deur sy of haar omgewing, en of die persoon se karakter reeds (gedeeltelik) by geboorte bepaal is.

Sedert die ontstaan van moderne genetika word algemeen aanvaar dat sekere menslike eienskappe soos die temperament geneties vooropgestel is. Die bespreking fokus uitsluitlik op die verhouding tussen natuur en koestering.

In die filosofie word hierdie konsep hoofsaaklik binne empirisme gebruik en kan (in 'n minder eksplisiete vorm) na Aristoteles teruggevoer word. Die *tabula rasa*, wat in ons brein of in ons siel geplaas word, is soos 'n wastafel waarop die stimuli as kennisbeelde deur ons sintuie geberg word. Ander vorme van kognisie is Descartes se aangebore idees, en Kant se *a priori* vorms van kennis. Hedendaagse kritici van die idee van 'n *tabula rasa* is Noam Chomsky en Jerry Fodor, wat self argumenteer dat daar vorme van aangebore kennis moet wees.

## Notas
Marjan Šarec

**Marjan Šarec** (gebore 2 Desember 1977) is 'n Sloweense politikus en voormalige akteur en komediant. Hy dien sedert 13 September 2018 as die 9de eerste minister van Slowenië.
Cowierivier

::*Moet nie verwar word met die Kowierivier wat by Port Alfred in die see vloei nie.*

Die **Cowierivier** is 'n rivier in die Oos-Kaap, Suid-Afrika.

Die rivier se oorsprong is in die Witteberg waarna dit in 'n suidoostelike rigting vloei, waarna dit by  in die Koonaprivier uitmond.
Herschel Jantjies

**Herschel Jantjies** (gebore te Stellenbosch op 22 April 1996) is 'n rugbyspeler wat vir die  in Superrugby speel. Hy is ook deel van Suid-Afrika se span tydens die Rugbywêreldbeker 2019.

Jantjies maak op 20 Julie 2019 sy Springbokdebuut teen Australië in Johannesburg tydens die eerste wedstryd van die 2019-Rugbykampioenskapreeks en teken 10 punte aan.

## Verwysings 
## Eksterne skakels 
*  Jantjies se profiel op www.itsrugby.co.uk
Rynhardt Elstadt

**Rynhardt Elstadt** (gebore 20 Desember 1989 in Johannesburg, Suid-Afrika) is 'n Springbokrugbyspeler, wat tans oorsee vir die Franse Top 14 span Toulouse speel. Hy het tot 2017 Superrugby vir die  gespeel. Hy speel op die flank- of slotposisies.

## Eksterne skakels 
*
* Rynhardt Elstadt by itsrugby.co.uk
Ram Nath Kovind

**Ram Nath Kovind** (gebore 1 Oktober 1945) is 'n Indiese politikus wat tans as die 14de president van Indië dien.
Marvin Orie

**Marvin Orie** (gebore 15 Februarie 1993 in Kaapstad, Suid-Afrika) is 'n Springbokrugbyspeler, wat tans in die Verenigde Rugbykampioenskap vir die  speel. Hy speel op die slotposisie. Hy was deel van Suid-Afrika se wenspan tydens die Rugbywêreldbeker 2023.

## Eksterne skakels 
* 
* Marvin Orie by itsrugby.co.uk
Koh-i-noor

duimnael|Die diamant Koh-i-noor in die ou vorm
duimnael|Die diamant Koh-i-noor in die nuwe vorm
duimnael|Tekening van die ou Koh-i-noor

Die diamant **Koh-i-noor** is die pronkstuk in die Britse kroonjuwele. Interessant genoeg is na Brits-Indië as die kroonjuweel van die Britse Ryk verwys.

Dit is gevind in die Golconda-gebied in die Andhra Pradesh-streek van Indië. Oorspronklik was die diamant deel van die skatte van Aurangzeb (1618–1707) en volgende Mogolleiers en speel dit 'n vername rol in die Mogoldinastie. In 1793 verower Nadir Sjah Afshar (1688–1747) die diamant. Die Sikhs neem dit weer in besit en in 1813 is die radja van Lahore (in die noordooste van die huidige Pakistan) die eienaar. Toe Brittanje die Punjab-provinsie om Indië annekseer, word die diamant in 1849 aan koningin Victoria van die Verenigde Koninkryk geskenk. Aanvanklik het dit 186 karaat geweeg, maar nadat J.A. Vedder en L.B. Voorzanger van Coster Diamonds in Amsterdam dit in 1852 herslyp het, weeg dit 105.6 karaat.

Koh-i-noor is Persies vir “berg van lig” (کوه نور).

## Sien ook 
* Lys van beroemdste diamante

## Eksterne skakels 
*
JB Marks Plaaslike Munisipaliteit

Die **JB Marks Plaaslike Munisipaliteit** is een van die plaaslike munisipaliteite in die Dr. Kenneth Kaunda-distriksmunisipaliteit in Noordwes, Suid-Afrika. 

In 2016 het Ventersdorp en die Tlokwe Plaaslike Munisipaliteit  versmelt.

Die 2016 sensus stel die bevolking op 243 527.

## Nedersettings 
Nedersettings in die munisipaliteit:
* Boskop
* Ikageng
* Lindequesdrif
* Mohadin
* Mooivalleipark
* Potchefstroom (setel)
* Promosa

## Riviere 
* Mooirivier
* Rooikraalspruit
* Vaalrivier

## Damme 
* Boskopdam
* Klipdriftdam
* Potchefstroomdam

## Verwysings
J.C. Otto

**J.C. Otto** is 'n Suid-Afrikaanse geskiedkundige en skrywer. Hy is die skrywer van *Die Konsentrasiekampe*. *Die Konsentrasiekampe* is die eerste objektiewe, omvattende wetenskaplike studie oor dié onderwerp, aldus die boek.

## Verwysings
München Filharmoniese Orkes

Die **München Filharmoniese Orkes** (Duits:**Münchner Philharmoniker**) is 'n Duitse simfonieorkes wat geleë is in München. Dit is een van München se vier vernaamste orkeste saam met die Beierse Radio-simfonieorkes, die *München Radio-orkes* en die *Beiere Staatsorkes*. Die simfonieorkes word sedert 1985 in die Gasteig-kultuursentrum gehuisves.

## Musikale direkteurs 
## Eksterne skakels 
* Münchner Philharmoniker amptelike webtuiste
*
* Artikel by oehmsclassics.com in Duits
Anomodontia

thumb|links|*Aulacocephalodon*
thumb|180px|*Anomocephalus*
thumb|180px|*Otsheria*
**Anomodontia**, of die **anomodonte**, is ’n uitgestorwe groep terapsides wat nie soogdiere was nie. Dit het baie spesies bevat en van die Perm- tot die Triasperiode voorgekom, en moontlik tot in die vroeë Kryt. Die meeste het nie tande gehad nie en was moontlik endotermiese ("warmbloedige") plantvreters. 

Anomodonte was in die middel-Perm baie uiteenlopend en het primitiewe genera ingesluit, soos *Anomocephalus* en *Patranomodon*, asook groepe soos Venyukovioidea, Dromasauria en Dicynodontia. Van hulle het net die disinodonte tot later as die middel van die Perm oorleef. Disinodonte was die suksesvolste en volopste plantvreters in die laat Perm en Trias en het ook voorgekom in wat vandag Suid-Afrika is. Hulle het gewissel van groot blaarvreters tot klein gatgrawers. Min disinodontefamilies het die Perm-Trias-uitwissing oorleef, maar een linie het tot groot, stewige vorme ontwikkel wat tot in die laat Trias oorheersende plantvreters op land gebly het. Daarna het veranderende toestande meegebring dat hulle getalle afneem.

## Filogenie
’n Kladogram, aangepas vanaf Liu et al. (2009):

## Verwysings
Hanya Yanagihara

**Hanya Yanagihara** (gebore op 20 September 1974) is 'n Amerikaanse romansier, redakteur en reisskrywer. Sy het in Hawaii grootgeword.

## Vroeë lewe 
Sy is 'n vierde-generasie inwoner van Hawaii en is in Los Angeles, Kalifornië gebore. Haar vader, die hematoloog/onkoloog is afkomstig van Hawaii en haar moeder is in Seoul gebore. Yanagihara is van gedeeltelike (deur haar vader) Japannese afkoms. Sy het as kind dikwels saam met haar gesin getrek, en in Hawaii, New York, Maryland, Kalifornië, en Texas gewoon. Sy het Punahou High School in Hawaii bygewoon.

## Loopbaan 
Na haar graduasie aan Smith College in 1995 het Yanagihara na New York getrek en vir verskeie jare as uitgewer gewerk. Sy het gesê dat mense in die uitgewersbedryf verfomfaai was deur haar besluit om 'n pos by *T* te neem na die publikasie van haar literêre topverkoper, A Little Life. Sy beskryf die uitgewerswêreld as "'n provinsiale gemeenskap, min of meer nes die modebedryf, snobisties van aard". Die boek was op die kortlys vir die 2015 Man Booker-prys vir fiksie  en het die 2015 Kirkus-prys vir fiksie gewen.  Yanagihara is ook as finalis vir die 2015 National Book Award vir fiksie gekies. *A Little Life* het alle verwagtinge van die werk se redakteur (wat ook Yanagihara se agent is) oortref, asook Yanagihara se voorspelling dat dit nie goed sou verkoop nie. Bykomend tot die  kritiese lof wat die werk ontvang het, word dit hoog aangeskryf deur lesers en het dit met ingang Mei 2018 grotendeels positiewe resensies op GoodReads ontvang, met 'n gemiddelde beoordeling van 4.28 uit vyf.'n Noemenswaardige uitsondering hierop was die resensie van Daniel Mendelsohn vir The New York Review of Books, wat skerp kritiek gelewer het op die boek se tegniese uitvoering en die voorkoms van geweld, wat Mendelsohn eties en esteties ongegrond gevind het. Mendelsohn se resensie het 'n repliek van Gerald Howard, die redakteur van die boek, ontlok. Mendelsohn het hierop geantwoord deur te argumenteer dat Howard "so 'n streng redaksionele oorsig oor sy outeur moes toepas soos wat hy toepas het op haar resensente."

Yanigahara het gesê dat haar vader haar as kind bekendgestel het aan die werk van Philip Roth en aan "Britse skrywers van 'n sekere ouderdom," soos Anita Brookner, Iris Murdoch, en Barbara Pym.

## Werke en publikasies 
* *The People in the Trees*, 2013
* *A Little Life*, 2015

## Verwysings 
## Eksterne skakels 
* Interview on Meet The Writers with Georgina Godwin by Soundcloud

## Notas
Ingrid Paulus

**Ingrid Paulus** is 'n Suid-Afrikaanse filmaktrise. Sy is bekend vir haar rol as Vanessa Meintjies in die Afrikaanse TV-sepie *7de Laan* (2000-2023).

Sy is getroud met Denver Vraagom en die egpaar het twee dogters, Skye en Hannah Elizabeth.

## Filmografie 
### Televisierolprente 
* 1999: *Sterk Skemer*

### Televisiereekse 
* 2000-2023: *7de Laan*

## Verwysings 
## Eksterne skakels 
* 
*
Los Angeles-klas duikboot

duimnael|USS *Los Angeles*: die leier in die klas
Die **Los Angeles-klasduikboot** is 'n klas van kernaangedrewe duikbote van die Amerikaanse Vloot en die klas waarvan die meeste gebou is deur die Vloot. Daar is altesaam 62 duikbote van die klas in diens gestel tussen 1976 en 1996. Die duikbote het VS$1,56 miljard elk gekos teen 2018-pryse. Hulle het 'n ontwerpleeftyd van 30 jaar.

## Militêre rol 
Die klas is ontwerp vir teenduikbootoorlogvoering en wel teen die Russiese duikbote wat die Amerikaanse gevegsgroepe geteiken het. Die eerste *Los Angeles*-klasduikbote se hooftaak was om die gevegsgroepe rondom die vliegdekskepe te beskerm. Die duikbote was vinnig en stil en het selfs nog stiller geword soos die duikbootontwikkeling gevorder het. Aanvanklik was hulle toegerus met *Harpoon* teenskipmissiele en *Tomahawk*-kruisermissiele maar nadat die Koue Oorlog tot 'n einde gekom het is dit vervang met *Tomahawk*-landaanvalsmissiele. Hulle het die militêre landmagte in die Balkan en die Persiese Golf ondersteun.

## Vervaardiging 
Die 62 eenhede is in twee groepe uitgerol. Daar is aanvanklik 30 eenhede voltooi, almal met dieselfde ontwerp. Die duikbote was 110&nbsp;m lank. Die tweede groep van 30 het oor verbeterde kernreaktors beskik met 12 vertikale buise vir die *Tomahawk*-kruisermissiele. Die laaste 23 duikbote is toegerus met die gevorderde BSY-1 sonar aanvalstelsel en het ook die vermoë om seemyne deur die  torpedobuise te lê.

Hulle was ook aangepas om onder pakys te werk, die hidropanele is van die toring na die boeg verskuif. Die toring was ook versterk om deur die ys te breek. Die duikbote se ontwerp was van so 'n aard dat dit uit twee waterdigte kompartemente bestaan: die voorste kompartement bevat die werks- en ontspanning geriewe asook alle beheer toerusting, sonar en rekenaars. Die agterste kompartement bevat die kernreaktor en aandrywings toerusting.

Nadat die eerste duikbote van die klas uit diens onttrek is, het 'n studie van vyf jaar bewys dat die duikbote se leeftyd met tien jaar verleng kan word teen 'n koste van VS$400 miljoen (2001). Op daardie stadium het die vloot beplan dat hulle oor 68 aanvalsduikbote teen 2015 en 76 teen 2025 sal beskik. Om koste te bespaar kon hulle van die bestaande duikbote opgradeer wanneer die kernbrandstof vervang moes word en nie uit diens onttrek soos aanvanklik beplan was nie. Die laaste duikboot in die Los Angeles-klas was die *Cheyenne* wat oor die *Submarine Advanced Combat System AN/BSY-1* beskik het. Die stelsel kombineer die Sonar met die Vuurbeheerstelsel. Die *Cheyenne* is ook toegerus met die Mk 48 torpedo met gevorderde vermoë, die *Harpoon*teenskipmissiel en die *Tomahawk*kruisermissiel.

## Tegniese besonderhede 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Eksotermies (biologie)

thumb|250px|Skilpaaie, wat eksotermies is, bak in die son om hitte te kry.

**Eksotermies** of **eksoterm** (van die Griekse ἐκτός *ektós*, "buite", en θέρμη *thermē*, "hitte") in biologie dui op ’n organisme wat min interne hitte gebruik om hulle biologiese temperatuur te reguleer. 

Sulke diere, soos paddas, is afhanklik van hitte uit die omgewing, wat hulle toelaat om metabolies baie ekonomies te funksioneer. Sommige van hulle woon in omgewings waar temperature konstant bly, soos tipies is van die diepsee, en kan dus beskou word as ekso-/homeotermies. 

In teenstelling hiermee soek baie diere eksterne hittebronne op of skuil teen die hitte op plekke waar die temperatuurverskille so groot is dat dit fisiologiese aktiwiteite beperk. Reptiele reguleer byvoorbeeld dikwels hulle liggaamstemperatuur deur in die son te bak of skadu op te soek indien nodig. Daar is ook baie ander hitteregulerende meganismes.

In algemene taalgebruik word die term "**koudbloedig**" dikwels gebruik. Die teenoorgestelde van eksotermies is endotermies ("warmbloedig"), hoewel daar oor die algemeen geen volstrekte of duidelike skeiding is tussen die aard van ekso- en endotermiese diere nie.

## Aanpassings
Verskeie gedragpatrone stel sekere eksotermiese diere in staat om hulle liggaamstemperatuur te reguleer. Reptiele en baie insekte bak in die son om warm te word en neem posisies in wat die grootste deel van hul lyf aan die hitte blootstel. As dit uiters warm is, soek hulle die skadu of koeler water op. In die koue bondel heuningbye saam om hitte te behou. Skoenlappers en motte kan hulle vlerke draai om sonstrale op te vang voordat hulle vlieg. Baie vlieënde insekte, soos bye, verhoog ook hulle liggaamstemperatuur endotermies voordat hulle vlieg deur hulle vliegspiere te vibreer. 

Benewens gedragspatrone help fisiologiese aanpassings om temperatuur te reguleer. Duikende reptiele bewaar hitte deur hittegeleidende meganismes, waar koue bloed wat van die vel af kom hitte kry van bloed wat van binne na buite beweeg, en so word van die hitte wat andersins verlore sou gegaan het, hergebruik. Die vel van brulpaddas skei meer slym af wanneer dit warm is en sorg vir afkoeling deur verdamping. 

Gedurende koue tydperke gaan sekere eksotermiese diere ’n toestand van slaap binne waartydens hulle metabolisme afneem of selfs tot stilstand kom, soos by die bospadda. Die slaaptoestand kan oornag, vir ’n seisoen of selfs jare duur, na gelang van die spesie en omstandighede.

## Verwysings
*15px Hierdie artikel is vertaal uit die Engelse Wikipedia
Adrio König

**Adrio König** (1936 - 20 Julie 2022) was 'n Suid-Afrikaanse teoloog en skrywer. Hy was sedert 1975 professor in sistematiese teologie aan Unisa, en was bekend as begaafde skrywer van talle akademiese sowel as populêre boeke en artikels. Hy was gesog as spreker, prediker, geprekleier en debatteerder in die media. Hy het in Afrikaans en Engels geskryf.

## Geskatte lys van werke 
* *Jesus Christus die Eschatos*
* *The Eclipse of Christ in Eschatology: Toward a Christ-Centered Approach*
* *Hy Kan Weer en Meer*
* *New and greater things: Re-evaluating the Biblical message on creation* (Studia originalia / UNISA)
* ''Here I am!: A believer's reflection* (Manualia - Unisa)
* *Here Am I!: A Christian Reflection on God*
* *Die Evangelie is op die Spel*, ISBN: 9780796313454 (NB-Uitgewers)
* *Terug na die Ou Testament*, ISBN: 9780796318848 (NB-Uitgewers)
* *Leef uit jou doop*
* *Paulus - Die indringer-apostel wat die evangelie gered het, ISBN: 978-1-4316-1528-5 (Christelike Uitgewersmaatskappy [CUM])
* *Christ Above All: The Book of Hebrews* (Transformative Word). Bellingham, Washington.
* *Is die Bybel betroubaar? - Wat dan van al die probleme? (E-boek)
* *God, waarom lyk die wêreld so? - Wat beteken dit om te sê God is in beheer?* (E-boek)
* * 'n Perspektief Op Openbaring'' (Hardeband)

## Verwysings
Julia Fischer

**Julia Fischer** (* 15 Junie 1983 in München – ) is 'n bekroonde en begaafde Duitse klassieke violis en pianis. Sy gee klas by die Münchense Universiteit van Musiek en Uitvoerende Kunste en gee tot soveel as sestig uitvoerings per jaar. Sy het op 1 Januarie 2008 by die *Alte Oper* in Frankfurt Camille Saint-Saëns se Vioolconcerto No. 3 in B mineur as die solo violis gespeel asook Edvard Grieg se Klavierconcerto in A mineur as die solo pianis, welke twee van die tegnies-veeleisendste concertos is.

## Platelys
## Verwysings
## Eksterne skakels
*Julia Fischer se ondersteunersklub 
*Julia Fischer se tuisblad
* Violinist Fischer juggles balance, discipline, artikel deur Joshua Kosman, San Francisco Chronicle, 2009
* Julia Fischer se webblad by Universal Music
*Julia Fischer se blad  by Pentatone Music
*Julia Fischer se blad by Decca Classics
*Klank-onderhoud met Julia Fischer van Mei 2006  betreffende die Baltimore Simfonieorkes Musikante-blad, 7:48 min
*Artikel in *Strings* tydskrif, Mei 2006, No. 139
* „Ich muss nicht sterben, um das zu spielen“ Onderhoud met Julia Fischer van 29 Februarie 2008  
* Julia Fischer speel Brahms se Dubbelconcerto vir Viool en Tjello, Op. 102, 33:54 min
Krystian Zimerman

duimnael|regs|190px|Krystian Zimerman, 2004
**Krystian Zimerman** (gebore op 5 Desember, Zabrze) is 'n Poolse pianis en dirigent wat al beskryf is as een van die beste lewende pianiste. Hy het in 1975 die 9de Internasionale Chopin Klavierkompetisie gewen.

## Biografie
Zimerman was in Zabrze, in die destydse kommunistiese Pole gebore en het by die *Karol Szymanowski Musiekakademie* in Katowice onder Andrzej Jasiński gestudeer. Sy loopbaan was 'n hupstoot gegee toe hy die 1975 Warskou Internasionale Chopin Klavierkompetisie gewen het. Hy het in 1976 saam met die Berlynse Filharmoniese Orkes onder Herbert Blomstedt gespeel en het in 1979 sy debuut in die VSA gemaak saam met die New York Filharmoniese Orkes. Hy het wyd getoer en 'n aantal opnames gemaak. Sedert 1996 gee hy onderrig in klavier by die Musiekakademie in Basel, Switserland. Zimerman het in 1999 die Poolse Fees-orkes geskep om die 150ste jaar sedert Frédéric Chopin se dood te gedenk.

Zimerman is die beste bekend vir sy interpretasies van Romantiese musiek alhoewel hy 'n wye varieteit klassieke stukke speel. Hy is ook 'n ondersteuner van hedendaagse klassieke musiek. Witold Lutosławski het bv. sy klavierconcerto vir Zimerman geskryf, wat dit later twee keer opgeneem het. Van sy bes bekende opnames is die klavierconcertos van Grieg en Schumann met Herbert von Karajan; die Brahms concertos met Leonard Bernstein, die klavierconcertos van Chopin, een wat deur Carlo Maria Giulini gedirigeer is en die latere opname wat deur homself by die klavier gedirigeer is; die Derde, Vierde en Vyfde Klavierconcertos van Beethoven onder Bernstein (Zimerman lei self die Weense Filharmoniese Orkes van die klavier af in Beethoven se Eerste en Tweede Concertos); die eerste en tweede klavierconcertos van Rachmaninoff; die klavierconcertos van Liszt met Seiji Ozawa, die klavierconcertos van Ravel met Pierre Boulez, en solo klavierstukke deur Chopin, Liszt, Debussy en Schubert. In 2006 het Zimerman Brahms se Klavierconcerto No. 1 met die Berliner Philharmoniker, gedirigeer deur Simon Rattle, opgeneem. (DG 477 5413; Limited Edition DG 477 6021).

## Verwysings
## Eksterne skakels
* 
* Krystian Zimerman se diskografie
Egiptiese Standaardtyd

[duimnael|180px|'n Horlosie binne [Kaïro se Metro wat Oos-Arabiese syfers aandui.]]
Die **Egiptiese Standaardtyd** (Arabies: توقيت مقر الاياسي tawqīt Miṣr al-qiyāsiyy) is UTC+02:00, wat presies dieselfde is as Oos-Europese Tyd, Sentraal-Afrika Tyd en die Suid-Afrikaanse Standaardtyd, en is lynreg met die naburige Libië en Soedan. Egipte het voorheen Oos-Europese Somertyd (UTC+03:00) in die somerperiodes van 1957–2010 en 2014–15 gebruik.
Israeliese Standaardtyd

duimnael|Israel se tydsones: liggeel is standaardtyd, grys dele volg nie IST of IDT nie.
**Israeliese Standaardtyd** (IST) (Hebreeus: שעון ישראל Sha'on Yisra'el, letterlik "Clock of Israel") is die standaardtydsone in Israel. Dit is twee uur voor UTC, dus UTC+02:00.

## Geskiedenis 
Aan die begin van die Britse mandaat is die tydsone van die mandaatgebied (die hedendaagse Israel en Jordanië) op Kaïro se tydsone gestel (dieselfde as Athene), wat twee uur voor Greenwich-gemiddelde tyd is. Die unieke "Israeliese Standaardtyd" het in werking getree met die stigting van die Staat Israel in 1948, wat Israel die gesag gegee het om hul eie tyd te bepaal, spesifiek om dagligtyd te bespaar. 

## Verskille tussen ander lande 
Die verskil van UTC is gedurende die grootste deel van die jaar dieselfde as Oos-Europese Tyd (UTC+02:00). Omdat Israel na die somertyd oorskakel op 'n Vrydag, eerder as op 'n Sondag, soos die meeste ander lande, vind die tydsverandering in die lente twee dae voor of vyf dae na die oorgang na somertyd in Europa plaas. Die oorskakeling op 'n Vrydag is te wyte aan die feit dat die Joodse Sabbat die gewone rusdag van die week is. Voor 2013 het die Israeliese tydsperiode vroeër in die herfs geëindig, en die Israeliese tyd was gedurende hierdie maande tussen 2 en 7 weke identies aan Middel-Europese Somertyd.

Israel deel die UTC+02:00-tydsone met al sy buurlande: Egipte, Jordanië, Libanon en Sirië.

## Dagligbesparingstyd 
Israel handhaaf dagligbesparingstyd, plaaslik bekend as Israel Summer Time (Hebreeus ''She'on Kayits'', soms in Engels afgekort as IDT). 

Sedert Julie 2013 begin IDT op die Vrydag voor die laaste Sondag van Maart, en eindig op die laaste Sondag van Oktober.

## Verwysings
Suid-Afrikaanse braille

Verskeie braillealfabette word in Suid-Afrika gebruik. Vir Engels is die "Unified English Braille" aanvaar. Nege ander tale word ook in braille geskryf: Afrikaans, Ndebele, Suid-Sotho, Noord-Sotho, Swazi, Tswana, Venda, Xhosa en Zoeloe. Alle gedrukte alfabette word beperk tot die Latynse alfabet, met diakritiese tekens in sommige gevalle; net so is die braillealfabette basiese braille met bykomende selle vir diakritiese tekens. 

## Letters en syfers
Dieselfde diakritiese tekens word in Suid-Afrikaanse tale gebruik. (Die Nguni-tale, Ndebele, Swazi, Xhosa en Zoeloe, gebruik nie diakritiese tekens nie.) Punktuasie is in al die tale soos in Engels.

## Afrikaans
Afrikaans het brailleselle vir die akuut (10px), gravis (10px&nbsp;10px), kappie (10px) en deelteken (10px): 
:10px 10px *á*, 10px 10px *é*, 10px 10px *í*, 10px 10px *ó*, 10px 10px *ú*, 10px 10px *ý*
:10px 10px 10px *à*, 10px 10px 10px *è*
:10px 10px *ê*, 10px 10px *î*, 10px 10px *ô*, 10px 10px *û*
:10px 10px *ë*, 10px 10px *ï*, 10px 10px *ö*, 10px 10px *ü*

## Suid-Sotho en Tswana
Suid-Sotho en Tswana behandel die omgekeerde kappie soos ’n akuut: 
:10px 10px *ê*, 10px 10px *ô*, :10px 10px *š*

## Venda
Venda het ’n unieke sel (10px) vir die onderlynkappie en behandel *ṅ* soos ’n akuut: 
:10px 10px *ḓ*, 10px 10px *ḽ*, 10px 10px *ṋ*, 10px 10px *ṅ*, 10px 10px *ṱ*

## Verwysings
## Bronne
*UNESCO (2013) World Braille Usage , 3de uitg.
Jekaterinburgtyd

duimnael|400px|Kaart van Rusland: die **geel** deel staan bekend as **Jekaterinburgtyd**.
**Jekaterinburgtyd** (Russies: екатеринбургское время; *jekaterinboergskoje vremja*) of YEKT, soms ook Oeraltyd (уральское время; *oeralskoje vremja*) genoem, is 'n tydsone in Rusland wat 5 uur voor Greenwichtyd , dus UTC+05:00 is. 

Die tydsone is vernoem na die stad Jekaterinburg.